13.7.2022
SL
Uradni list Evropske unije
C 269/21
PRILOGA 3
Letni prispevki članic gostiteljic osrednje koordinacijske enote
Organizacijska struktura osrednje koordinacijske enote Osrednja koordinacijska enota MIRRI-ERIC je sestavljena iz dveh delov, in sicer statutarnega sedeža v mestu Braga na ozemlju Portugalske republike in vozlišča za sodelovalno delovno okolje v mestu Paterna na ozemlju Kraljevine Španije.
MIRRI-ERIC se bo upravljal neodvisno od sedanjih upravnih struktur, ki delujejo na lokalni ravni, osebje osrednje koordinacijske enote pa bo neodvisno od vseh centrov mBRC.
Lokacija in fizična infrastruktura Statutarni sedež MIRRI-ERIC bo na Univerzi Minho v Bragi.
Univerza gosti več kot 20 000 študentov in ima številne oddelke, od katerih so številni pomembni za MIRRI-ERIC.
Center za bioinženiring zagotavlja povezavo s statutarnim sedežem MIRRI-ERIC in gosti portugalsko zbirko kultur Micoteca da Universidade do Minho (MUM) s certifikatom ISO 9001:2015.
Dejavnosti centra za bioinženiring so privedle do več kot 13 spin-off podjetij.
V neposredni bližini so tudi medicinska fakulteta ter oddelki za biologijo in kemijo.
V bližini je Mednarodni iberski laboratorij za nanotehnologijo.
Nedaleč stran je tudi znanstveni in tehnološki park AvePark, ki ponuja ustrezne povezave.
Vozlišče za sodelovalno delovno okolje MIRRI bo gostila Univerza v Valenciji.
Univerza v Valenciji ima računalniško službo, ki ponuja znanstvene ali izobraževalne aplikacije.
Tirant 2 je valencijsko vozlišče španskega superračunalniškega omrežja, ki ga upravlja Univerza v Valenciji.
Ima potrebno infrastrukturo za namestitev velikih strežnikov in specializirane človeške vire za njihovo upravljanje.
To virtualno sodelovalno delovno okolje bo gostovalo na Univerzi v Valenciji, pri razvoju orodij, potrebnih za doseganje skupnih ciljev obeh raziskovalnih infrastruktur, pa se bodo uporabljale sinergije s skupno zmogljivostjo LifeWatch ERIC v Španiji.